D O H O D A

  
MEDZI 

 VLÁDOU SLOVENSKEJ REPUBLIKY

A 

VLÁDOU AFGANSKEJ ISLAMSKEJ REPUBLIKY 

O

 DAROVANÍ VOJENSKÉHO MATERIÁLU

        Vláda Slovenskej republiky a vláda Afganskej islamskej republiky (ďalej len „zmluvné strany“),
 
        vedené snahou rozvíjať priateľské vzťahy a spoluprácu medzi oboma štátmi 

        a vytvoriť priaznivé podmienky pre budovanie Afganskej národnej armády,  
        
        dohodli sa takto: 

Článok 1
Predmet a účel dohody

1.	Predmetom tejto dohody je poskytnutie jednorazového daru vláde Afganskej islamskej republiky vládou Slovenskej republiky.

2.	Na účely tejto dohody sa za dar považuje vojenský materiál vo vlastníctve Slovenskej republiky  v správe Ministerstva obrany Slovenskej republiky uvedený v prílohe 1, ktorá  je neoddeliteľnou súčasťou tejto dohody.

3.	Na účely tejto dohody sa za miesto darovania považuje miesto na území Afganskej islamskej republiky vopred dohodnuté zmluvnými stranami.

Článok 2
Výkonné orgány

1.	Za slovenskú stranu je výkonným orgánom Ministerstvo obrany Slovenskej republiky. 

2.	Za afganskú stranu je výkonným orgánom Ministerstvo obrany Afganskej islamskej republiky.

Článok 3
Práva a záväzky vlády Afganskej islamskej republiky

Vláda Afganskej islamskej republiky sa zaväzuje:

a)	vytvoriť priaznivé podmienky  a  poskytnúť pomoc v  súvislosti s činnosťami spojenými s  realizáciou  predmetu dohody;

b)	prevziať dar  na mieste darovania;

c)	užívať vojenský materiál, ktorý tvorí dar výhradne pre potreby Afgánskej národnej armády;

d)	neposkytnúť vojenský materiál, ktorý tvorí dar do vlastníctva, správy alebo užívania iných subjektov.

Článok 4
Ďalšie ustanovenia

1.	Odovzdanie a prevzatie daru sa vykoná napr. protokolom o odovzdaní a prevzatí, ktorý podpíšu oprávnení zástupcovia určení zmluvnými stranami. 

2.	Vlastníctvo k daru poskytnutému podľa tejto zmluvy nadobúda Afganská islamská republika doručením na miesto darovania.

Článok 5
Riešenie sporov

Spory, ktoré môžu vzniknúť medzi zmluvnými stranami pri vykonávaní tejto dohody budú zmluvné strany riešiť prednostne vzájomným rokovaním a v súlade so zásadami medzinárodného práva. 

Článok 6
Záverečné ustanovenia

1.	Táto dohoda podlieha schváleniu v súlade s vnútroštátnymi právnymi predpismi štátov zmluvných strán a nadobudne platnosť dňom výmeny nót o tomto schválení.

2.	Táto dohoda sa môže meniť a dopĺňať len so  súhlasom obidvoch zmluvných strán formou písomného dodatku. 

3.	Zmeny a doplnky tejto dohody nadobudnú platnosť podľa odseku 1 a budú tvoriť jej neoddeliteľnú súčasť.

4.	Pojmy, ktoré nie sú touto dohodou výslovne upravené, sa riadia právnym poriadkom Slovenskej republiky.   

      Dané v ...................................  dňa .............................. v   dvoch  pôvodných vyhotoveniach,  každé v slovenskom, dari a anglickom jazyku. V  prípade rozdielnosti výkladu je rozhodujúce znenie v anglickom jazyku.

                                                                                                                               
                Za vládu                                                                                   Za vládu
        Slovenskej republiky                                                      Afganskej islamskej republiky                                 

	

Príloha 1

VOJENSKÝ DAR SLOVENSKEJ REPUBLIKY AFGANISTANU

    POLOŽKA                                                                                MNOŽSTVO

           Ťažký guľomet,          7,62mm, typ 59                                                               94
           Ľahký guľomet,        7,62mm, typ 59                                                               513
           Pancierovka RPG-7                                                                                          103
           Súprava príslušenstva pre ťažký guľomet                                                          37 
           Súprava príslušenstva pre ľahký guľomet                                                        570
           Súprava príslušenstva pre RPG-7                                                                     103
           Dopravná debna pre ťažký guľomet                                                                   47
           Dopravná debna pre ľahký guľomet                                                                 309
           Húfnica, prípojná 122mm, typ D-30                                                                  24
           Súprava príslušenstva pre prípojnú húfnicu                                                       24
           Pištoľ, 7,62mm Type 52                                                                                   790     
           Dopravná debna pre pištoľ typ 52                                                                      16
           Munícia EOF-P-122mm D-30                                                                     30.000
           Munícia EOF-Zm-122mm D-30                                                                  10.000